Comença una nova edició d'Escoles d'Acollida
19 de desembre 2023

La primera reunió informativa de les Escoles d'Acollida, una iniciativa de l'ONGD Escoles Solidàries en col·laboració amb la regidoria de Cooperació Internacional de l'Ajuntament de Sagunt, va tindre lloc ahir al CEIP Ausiàs March de Sagunt. Es tracta d'un programa de voluntariat on les persones que decidisquen participar podran accedir a la formació bàsica que els garantix el coneixement dels valors i regles de convivència democràtica de la societat, dels seus drets i deures, estructura política i cultura i idiomes oficials de la Comunitat Valenciana.

La regidora de Cooperació Internacional, María Rubio, assegura que «**és una molt bona oportunitat per a aprendre i fer-ho d'una manera divertida, combinant els coneixements teoricopràctics que s'impartiran en les sessions dins del col·legi juntament amb les activitats fora de l'entorn escolar i dins del cor de la nostra ciutat**». Així mateix, assenyala que és una manera de «**forjar llaços entre tota la ciutadania, sociabilitzar entre totes i tots nosaltres i posar en valor la rica diversitat cultural amb la qual compta el nostre municipi**».

![](/media/bqtp3gea/img_7199_c.jpg?width=850&height=566.6666666666666)

Esta edició d'Escoles d'Acollida comptarà amb una novetat, i és que, des de la regidoria de Cooperació, en sinergia amb el teixit local, es duran a terme tallers durant els caps de setmana per a conéixer la ciutat, la seua història, etcètera, la qual cosa suposarà un enriquidor intercanvi cultural.

Les classes començaran després de la tornada de les vacacions de Nadal en dos línies i en diferents nivells per a castellà i valencià. Les classes del grup en valencià seran els dilluns (Nivell 1) i els dimecres (Nivell 2) i les del grup en castellà els dimarts (Nivell 1) i els dijous (Nivell 2). Les classes s'impartiran de 15 a 16.30 hores. Es tracta d'una activitat oberta a tota la ciutadania. Per a més informació es pot contactar amb [participacio.ciutadana@aytosagunto.es](mailto:participacio.ciutadana@aytosagunto.es).

![](/media/jaqfhfy4/captura-de-pantalla-2023-12-19-a-las-10-15-13_c.jpg?width=850&height=472.86036036036035)

*   [](http://www.facebook.com/sharer.php?u=https://aytosagunto.es/va/actualitat/comenca-una-nova-edicio-d-escoles-d-acollida/ "Facebook")
*   [](http://twitter.com/share?url=https://aytosagunto.es/va/actualitat/comenca-una-nova-edicio-d-escoles-d-acollida/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/comenca-una-nova-edicio-d-escoles-d-acollida/ "Linked In")
*   [](mailto:?body=https://aytosagunto.es/va/actualitat/comenca-una-nova-edicio-d-escoles-d-acollida/)